Abdoellah van Saoedi-Arabië
Bewaarder van die twee heilige moskees
Abdoellah van Saoedi-Arabië in 2007
1 Augustus 2005 – 23 Januarie 2015
2 Januarie 1996 – 1 Augustus 2005
1 Augustus 1924; Riaad, Nejd (tans Saoedi-Arabië)
23 Januarie 2015; Riaad, Saoedi-Arabië
Abdoel Aziz van Saoedi-Arabië
Fahda Al Sjoeraim
Abdoellah bin Abdoel Aziz al-Saoed (Arabies: عبد الله بن عبد العزيز آل سعود 'Abd ullāh ibn ‘Abd al-‘Azīz Āl Su‘ūd) (1 Augustus 1924 – 23 Januarie 2015) was van 1 Augustus 2005 tot en met sy dood op 23 Januarie 2015 die koning van Saoedi-Arabië. Abdoellah was een van die 38 seuns van Abdoel Aziz al-Saoed, die stigter van Saoedi-Arabië. Hy het die troon na die dood van sy half-broer, koning Fahd, in 2005 bestyg. Hy was egter sedert 1995 die de facto leier van die land, nadat Fahd ’n beroerte gehad het.
Abdoellah was ‘n sterk bondgenoot van die VSA in die stryd teen die Al-Kaïda-terreurgroep. Hy het hom vir die modernisering van die ultra-konserwatiewe Moslem-koninkryk beywer, onder meer deur meer geleenthede vir vroue te bewerkstellig.
Abdoellah sterf op 90-jarige ouderdom aan longontsteking. Sy halfbroer, Salman bin Abdoel Aziz al-Saoed, het kom as koning opgevolg. Ná sy dood is Elizabeth II van die Verenigde Koninkryk nou die oudste monarg in die wêreld.
↑ Olieprys styg na dood van Saoedi-koning, Maroela Media, 23 Januarie 2015
↑ Koning Abdullah bin Abdulaziz van Saoedi-Arabië oorlede, koerant.co.za, besoek op 24 Januarie 2015
↑ Olieprys styg na dood van Saoedi-Arabië se koning, PRAAG, 23 Januarie 2015
Wikimedia Commons het meer media in die kategorie Abdoellah van Saoedi-Arabië.